சீர் – சிறந்த பொருள் வாய்ப்பு செனத்து – மக்கட் கூட்டம். சீர் சிறப்பு என்பதில் சீர் என்பதன் பொருளைக் காண்க. சிறந்த பொருள்களைப் பரிசாக வழங்குவதுடன், பெருங்கூட்டச் சிறப்பும் பார்ப்பவரை வியப்பில் ஆழ்த்துதல் கண்கூடு. ஆள் கூட்டங்கண்டே ஒருவன் சிறப்பை மதிப்பிடுதல் உலக நடைமுறை. “அவனுக்கென்ன நாலு பேர் இருக்கிறார்கள்” என்பது ஒரு பாராட்டு. செனம்-சனம்; செனம், செனனம், செனகன், செனனீ, சென்மம் என்பவை முறையே மக்கள் பிறப்பு, தந்தை, தாய், முற்பிறப்பு என்னும் பொருள்தரும் வடசொற்களாம். அவன் சீர் செனத்தியான ஆள் என்பதும் சீர் செனத்திக்குக் குறைவில்லை என்பதும் வழக்கம். சீர் – சிறந்த பொருள்களை உவந்து தருதல். சிறப்பு – முகமும் அகமும் மலரச் சிறந்த மொழிகளால் பாராட்டுதல்.